Ilhom Sharipov

Ilhom Xalimovich Sharipov (; 1968-yil24-fevral) — sovet va oʻzbek futbolchisi, yarim himoyachi. Hozirda murabbiy.

Tarjimai holi 
Dastlab oʻz faoliyatini 1986-yilda Samarqandning „Dinamo“ jamoasida boshlagan. 1987-yilning oʻrtalarida Toshkentning „Paxtakor“ jamoasiga taklif qilingan, biroq oradan maʼlum vaqt oʻtib „Dinamo“ga qaytib, 1989-yilgacha „Dinamo“da faoliyatini davom ettirgan.

1990-yilda yana „Paxtakor“ jamoasiga oʻtadi, klubda 1995-yilgacha faoliyat yuritadi. U maydon markazida Xoren Ovannisyan, Mirjalol Qosimov va Andrey Pyatnitskiy bilan muvaffaqiyatli oʻyin namoyeish etib muhlislar olqishiga sazovor boʻlgan. 1991-yilda „Paxtakor“ tarkibida toʻp surgan vaqtida SSSR chempionati oliy ligasida oʻynagan. Jamoa oʻsha davrda yuqori yaxshi natijalarni qayd etgan. SSSR parchalanganidan soʻng, Paxtakor Oʻzbekiston chempioni va kubogi sohibi boʻldi. Keyin esa, Sharipov navbatdagi guruh almashinuvini amalga oshirib „Navbahor“ klubiga oʻtdi. Namangan klubi tarkibida ham yaxshi natijalarni qayd etdi, uning jamoasi ikkinchi bor Oʻzbekiston chempioni boʻldi.

Osiyo oʻyinlari 
Oʻz faoliyati davomida u terma jamoa tarkibida ham toʻp surdi. Oʻzbekiston Milliy terma jamoasi 1994-yili Yaponiyada boʻlib oʻtgan Osiyo oʻyinlarida munosib natijani qayd etdi. Oʻzbekiston terma jamoasi Oltin medalni qoʻlga kiritib Osiyo oʻyinlari chempioni boʻldi. 2006-yil noyabr oyida Sharipovning futbolda xayrlashuv uchrashuvi boʻlib oʻtdi. U oʻyinchi sifatida faoliyatini yakunlagan boʻlsada, lekin futbolni tarak etmadi. „Paxtakor“ klubi tarkibida murabbiy boʻlib faoliyatini davom ettirdi.

Davlat mukofotlari va unvonlari 
Uning sport soxasiga aynan futbolni rivojlantirish va targʻib etishda qoʻshgan hissasi hukumat tomonida yuksak baholanib, 1994-yil 5-noyabrda Oʻzbekiston Respublikasi Prezidentining Farmoniga binoan — Respublikada jismoniy tarbiya va sportni rivojlantirishdagi xizmatlari, Xirosimada oʻtkazilgan XII Osiyo oʻyinlarida muvaffaqiyatli ishtirok etganliklari uchun Oʻzbekiston terma jamoasi va murabbiylari „Shuhrat“ medali bilan taqdirlangan.

Yutuqlari

Oʻyinchi sifatida 
 Oʻzbekiston chempioni (3): 1992, 1996, 2001
 Oʻzbekiston chempionati kumush medali sovrindori (1): 1993-yil
 Oʻzbekiston chempionati bronza medali sovrindori (1): 1997-yil
 Oʻzbekiston kubogi sohibi (1): 1993-yil
 Oʻzbekiston Superkubogi sohibi (1): 1997-yil
 Osiyo oʻyinlari chempioni (1): 1994-yil

Manbalar

Havolalar 
 
 Ilkhom Sharipov at WorldFootball.net

1968-yilda tugʻilganlar
Namanganda tugʻilganlar
Yashayotgan insonlar
Namangan viloyati kishilari
SSSR erkak futbolchilari
Oʻzbekistonlik erkak futbolchilari
Erkak futbol himoyachilari
Dinamo Samarqand futbolchilari
Paxtakor jamoasi futbolchilari
Navbahor futbolchilari
Doʻstlik Toshkent futbolchilari
FC Kiziljar futbolchilari
Oʻzbekistonlik muhojir erkak futbolchilari
Qozogʻistondagi chet ellik erkak futbolchilari
O‘zbekiston milliy terma jamoasi futbolchilari
Oʻzbekiston uchun Osiyo oʻyinlarida oltin medali sohiblari
Futbol boʻyicha Osiyo oʻyinlari sovrindorlari
Osiyo oʻyinlari 1994 futbolchilari
Osiyo Kubogi 1996 futbolchilari
Oʻzbekiston Superligasi futbolchilari
Oʻzbekistonlik futbol murabbiylari
Shuhrat medali sohiblari